text: Fly nødlandede ved Fredericia
  20 juni 2012 kl. 13.08
  Fredericia Brandvæsen fik klokken 14.36 onsdag en alarm om en flyulykke.
  Det viste sig, at et lille fly var nødlandet ved Stallerupvej 50 nær Fredericia.
  To mænd var i flyet, og de kom intet til. De var selv i stand til at banke på i en nærliggende ejendom.
  Vidner fortæller, at det lille Cessna-fly længe kredsede over området, inden det foretog en kontrolleret nødlanding på en kornmark. Motoren var stået af.
  Flyet kom ned i hel tilstand. Piloten brugte kun 30 meter til at lande, da det blev bremset af afgrøden på marken.
  Det kom fra lufthavnen i Sønderborg.
  